Korla Benjamin Hatas

Korla Benjamin Hatas ( Carl Benjamin Hattas abo Hattaß; * 19. apryla 1806 we Łuću, † 24. januara 1839 w Njeswačidle) bě serbski ewangelski farar a basnik.

Narodźi so jako syn wučerja w holanskej wjesce Łućo pola Delnjeho Wujězda a wopytowaše wot 1819 do 1826 Budyski gymnazij. Wot 1826 do 1829 studowaše w Lipsku teologiju a bě tam z čłonom Serbskeho prědarskeho towarstwa. 1830 nastupi městno kapłana w Njeswačanskej wosadźe a po smjerći fararja Hajnika 1831 bě hač do swójskeje zažneje smjerće w lěće 1839 z tamnišim fararjom.

Hižo jako gymnaziast bě Hatas Friedricha Schillerowu baseń „Hektor und Andromache“ na Miliducha wotsalenje přebasnił. Do rukopisneje Serbskeje nowiny w Lipsku podawaše basnje w klasiskich metrach a žortniwe pěsnje w ludowym duchu po přikładźe Rudolfa Mjenja, kaž na přikład Stary Haušk ze swojej Hilžu na Wósporskim hermanku (Budyšin 1843). W lěće 1827 poda wón prěnju melodiju za spěw swojeho komilitona Handrija Zejlerja Na sersku Łužicu, pozdźišu Rjanu Łužicu.

Dnja 7. meje 1833 woženi so w Njeswačidle z Pawlinu, rodź. Canzlerec.Swjedźenski spis Njeswačanskeje wosady składnostnje zmandźelenja Korle a Pawliny Hatasec, 1833

 Dalše wozjewjenje 
 Hdźe ma tón křesćan we jenym swěći, kiž jemu tak wjele z teho pokaže, swoje wuchowanje pytać. Prědowanje, Budissin 1836 (digitalizat)

 Literatura 
 H. J. Richter: Nekrolog. Neues Lausitzisches Magazin 18 (1840), str. 36–40.
 Ota Wićaz: Lipsk jako ródnišćo serbskeje romantiki. W: ČMS 84 (1931), str. 31–42

 Žórle 

Kategorija:Muž
Kategorija:Rodź. 1806
Kategorija:Zemr. 1839
Kategorija:Serb
Kategorija:Ewangelsko-lutherski farar
Kategorija:Awtor
Kategorija:Basnik
Kategorija:Serbska literatura
Kategorija:Literatura (19. lětstotk)
Kategorija:Čłon Serbskeho prědarskeho towarstwa
Kategorija:Wosoba (Łućo)
Kategorija:Wosoba (Njeswačidło)